钦定古今图书集成/方舆汇编/职方典/第1058卷 > 建宁府公署考 府志
## 钦定古今图书集成/方舆汇编/职方典/第1058卷 > 建宁府公署考 府志

本府

建宁府治　在府城从化坊。宋为提举司，元为肃政廉访司。按旧《志》，吴永安三年，王蕃为太守，建治溪南覆船山下。宋元嘉初，太守华瑾之迁黄华山麓。梁末为长乐侯萧基所焚，太守谢竭立木栅于溪西为治所。陈刺史骆文广复移覆船山下。唐大历中，以州城多故，寄治建安县，即明行都司。建中初，陆长源复于其地筑城建第，自是县为州治。宋建炎初，叶侬叛，移寓建阳。绍兴初，范汝为叛，移寓崇安。明年，寇平，复旧治。元至元十七年，改为建宁路总管府。至正末，改建宁分署。明洪武元年，改为建宁卫，寻改行都司，而府治寓于从化坊之建安县。八年，知府胡祯始移建今所。

皇清顺治五年，毁。十四年，知府谢祖悌重建正堂后。

堂。“仪门” 大门，顺治戊子毁，康熙二年知府高攀龙建。左右二坊，扁仍旧名。六房在正堂两廊，承

发房勘合科附

经历司　“在正堂左。”

照磨司　“在正堂右。”

同知廨　，在知府廨左。戊子毁，今移后街。通判廨　，在府治右。戊子毁，今移后街。

推官廨　在通判廨南，旧在正堂之左。明弘治间，知府刘玙移建居右。

皇清顺治五年，毁，康熙六年裁。

僧纲司　、道纪司　，俱顺治五年毁。今址存建安县治　，在府治西从化坊，即宋通判厅故址。按旧志：汉末析置建安县，治黄华山下，即今行都司。唐大历中为建州，寓治县治，改迁莫知其处。或云在府城平肆坊大葛巷内，旧为茶场。元改都税务，今为民居。宋熙宁中，瓯宁县省，即其故址为县治。绍兴二年，知县石廉仍旧址重建。惟尉司在宁远门外。元至正二年，县尹徐属移建今所。明洪武元年重建。万历十五年火，知县郑兆芝重建。三十七年水。掌县事本府推官商之相重修。

皇清顺治五年毁，知县刘帱重建正堂、后堂、仪门、大

门六房

常丰仓　康熙十九年，知县张大典捐赀重修；“义仓　、社仓　” ，知县张大典“捐赀重修。”

义冢　在吉苑东安源。康熙二十一年，知县张大典捐俸置。

瓯宁县治　在府治西从化坊，即宋白公主衙故址。旧《志》：“宋治平二年，始析置瓯宁县，建治于宁远门侧。熙宁中省，以其址为建安县治。元祐四年，县复置，乃别建治于城北朝天门外” ，其地今包城中。后毁于兵，寓治于丘坑寺数载。绍兴四年，知县范璿重建，移其址近南，以便坊市。元徙于谯楼内宋西通判厅之故址。明洪武初，知县展鉴即朝天门旧地重建。十二年，知县王迪迁今所。万历十五年火，知县顾允元重建。三十七年水，知县易应昌重修。

皇清顺治五年，毁。六年，知县江中楫重建正堂，有后。

堂、仪门、大门、六房。

典史厅　：康熙三十一年，知县邓其文捐俸重建。

知县廨　在后堂东

县丞廨　，主簿廨　，今俱裁

常丰仓　康熙十八年知县张世伟“重修。” “义仓　” 社仓三所：一在宣化坊，一在丰乐里叶坊，一在禾供里水吉街。以上三仓，康熙三十年俱知县邓其文捐俸建。

义冢　在敬客坊净慈庵后。知县邓其文新设。《外县》：

“建阳县治　旧在三桂里。晋大元中在建忠里，今保大寺基。唐嗣圣中移建今所。宋建炎初，范汝为作乱，县毁。绍兴二十一年，知县傅员重建，朱熹书额。” 乾道以来，增建堂廓楼阁，悉毁于兵。至正十四年，达鲁花赤黄火儿不花重建。明洪武“初，知县吴义重加修葺。永乐十四年圮于水。宣德间，知县张光启重建” 正堂、后堂、仪门、六房、戒石亭。

谯楼　在仪门外。明成化十七年，知县海登重建。左右有二坊，曰《弦歌》，曰《恺悌》。隆庆间毁，万历辛卯年，知县吴天洪重建。

养济院二所　，《漏泽园》一所。

崇安县治　，旧在温岭镇，即营岭也。宋淳化五年，升镇为县，即就岭建治。至道中，始建今所，在崇溪之右。旧《志》云：在黄石山麓。考之，本白华岩，自西蜿蜒而东，融结。今治黄石山为西溪所隔，直借之为负山耳。绍兴六年，知县蔡传素重建。淳熙以后，增建堂宇。元末毁于兵。明洪武间，知县陈观重建。正堂、后堂、六房、戒石亭、仪仗库、架阁库、县库，俱在堂右。仪门、清军册局、县狱、寅宾馆、土地祠，谯楼，俱明洪武十三年知县邵文昂重建。

巡检镇四所　一在将相里星村，一在五夫里七市，一在丰乐里黄亭，一在石臼里墟头，俱元置，后省。内星村镇，明初设巡检司，后亦省。崇安递运所　在长平驿，后今裁革。

大安递运所　今裁革

税课局　今裁革

常平仓　旧《志》俱已载废。康熙十八年，知县金章奉文捐修四仓。中区仓一所，常平仓一所，义仓一所，社仓一所。除际留、预备、义社等仓，共三十六所。

浦城县治　在光禄街之东。汉建兴中，析置汉兴县，建治于此。唐天宝间改今名，绍兴四年毁。

于寇，知县吴中美重建。元至正十一年，达鲁花赤倚南海岸葺而新之，又圯。明洪武元年，知县张鹏举复建。正统十二年，增建“抚民县丞廨。” 十四年，处州贼至，悉为所毁。知县张镛建未就。景泰二年，县丞何俊成之。万历三十一年火，知县储昌祚重建。

皇清顺治七年，知县李葆贞增修正堂、后堂、仪门六。

房，谯楼、县狱、县库、吏舍、《土地祠》

县丞廨　明正统十三年增建，亦在后堂东。正统己巳毁于寇，后官裁，厅废。

预备仓　康熙十三年，毁于兵。二十年，知县魏峤重建。

“义仓　” 年远倒塌。康熙十九年，知县魏峤捐赀重建。

政和县治　在感化上里。旧为关隶镇，在西里天王寺北。咸平三年，升镇为县，自西里迁治今所。建炎末，毁于兵。绍兴四年，知县张民彝重建。元至正间再毁，主簿杨濬新之。明洪武初、景泰间，两经寇毁，知县顾让、县丞杨启重建。

皇清康熙十五年，毁于寇。二十年，知县李国璋捐俸。

重建正堂、仪仗库、戒石亭、六房，仪门、谯楼、县狱、土地祠、申明亭、旌善亭。正堂左右为东西二库，吏舍东西各二十间。

际留仓　在谯楼东

常平仓　在县左、右二门外。康熙十五年，毁于寇。二十年，知县姚凤鸣捐俸重建。

社仓　旧址在城隍庙左。康熙二十二年，知县姚凤鸣倡建。

义仓　旧在龟峰寺西廊。康熙二十二年，知县姚凤鸣倡建。

松溪县治　本“处州东平乡，五代时，王审知夺而有之，以为松源镇。南唐保大九年，升为松源县，在皈伏里，去县一十五里。宋开宝八年，始迁东关里” ，即今治也。建炎毁于兵，绍兴二年，知县林敏元重建。元至正己丑，达鲁花赤阿思兰增修。明洪武二年，知县常钦祖鼎建。正统戊辰，黄坑寇乱毁。景泰辛未，知县张绅重建正堂、后堂、六房、仪门、戒石亭、谯楼、县库、仪仗库、架阁库、县狱、土地祠。

县丞廨　：康熙二十九年，县丞江文运建。际留仓　在县治后，今改为常平仓。康熙二十一年，奉文劝各官绅士捐榖，以备凶荒。

预备仓　在县治南。今改为“义社仓。” 康熙十八年，奉文倡捐谷稻。

税课局　正统六年裁革，故址改为社学。养济院　在县治西。康熙十三年毁于兵，十六年，知县马雄俊捐造，较旧宽广，以居无告义阡　。一在县治北枣岭左。一在县治河东，临水宫右。一在河东。康熙十六年，知县马雄俊捐置。

寿宁县治　在武镇山南蟾溪之北，地名“杨梅村。” 明景泰六年刱。建正堂、六房、戒石亭、仪门、仪仗库、县库、县狱、吏舍、谯楼、土地祠。

后堂　：在串楼北。顺治七年，知县饶崇秩建。。